ID-DEĊIŻJONI TAL-KUMMISSJONI
tat-2 ta' Frar 2005
li titratta l-kundizzjonijiet tas-saħħa ta' l-annimali, id-disposizzjonijiet ta' ċertifikazzjoni u transizzjonali marbuta ma' l-introduzzjoni u l-perijodu tal-ħżin għal-konsenji ta' ċerti prodotti ta' oriġini fiż-żoni ħielsa, mħażen ħielsa u postijiet ta'-operaturi li jfornu mezzi tat-trasport tal-baħar li jaqsmu l-fruntieri fil-Komunità
(innotifikata taħt in-numru tad-dokument C(2005) 191)
(Test b'rilevanza għaż-ŻEE)
(2005/92/KE)
IL-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistipula l-prinċipji li jirregolaw l-organizzazzjoni tal-kontrolli veterinarji fuq prodotti li jidħlu fil-Komunità minn pajjiżi terzi (1), u b'mod partikulari l-Artikolu 12(12) u (6) tagħha,
Billi:
(1)
Id-Direttiva 97/78/KE tistabbilixxi l-ħtiġiet għall-kontrolli veterinarji dwar il-konsenji ta' ċerti prodotti li jiġu mill-annimali ġejjin minn pajjiżi terzi u tipprevedi inter alia għall-ħżin fiż-żoni ħielsa, mħażen ħielsa jew postijiet ta' operaturi li jfornu mezzi tat-trasport tal-baħar li jaqsmu l-fruntieri għall-prodotti li ma jaqblux mal-kondizzjonijiet ta' l-importazzjoni tas-saħħa ta' l-annimali fil-Komunità.
(2)
Id-Direttiva tal-Kunsill 2002/99/KE tas-16 ta' Diċembru 2002 tistabbilixxi ir-regoli tas-saħħa ta' l-annimali li jirregolaw il-produzzjoni l-iproċessar, id-distribuzzjoni, u l-introduzzjoni tal-prodotti li jiġu mill-annimali għall-konsum tal-bniedem (2) tipprevedi li l-Istati Membri għandhom jieħdu miżuri biex jiżguraw li mill-1 ta' Jannar 2005 prodotti ġejjin mill-annimali maħsuba għal-konsum tal-bniedem jitħallew jidħlu minn pajjiżi terzi biss jekk jikkonformaw mar-regoli stabbiliti f'dik id-Direttiva.
(3)
Id-Direttiva 2002/99/KE tipprevedi wkoll biex jiġu stabbiliti ir-regoli għas-saħħa ta' l-annimali u ċ-ċertifikati għall-prodotti li qegħdin jinġarru mill-ewwel jew wara l-ħżin. Skond dan, regoli u ċertifikazzjonijiet bħal dawn għal konsenji ta' laħam, li jinkludi tjur tal-kaċċa u tjur, prodotti tal-laħam, preparazzjonijiet tal-laħam u ħalib u prodotti tal-ħalib għal konsum tal-bniedem maħsuba jew għal pajjiż terz jiex biex ifornu mezzi ta' trasport tal-baħar li jaqsmu l-fruntieri kemm jekk jinġarru mill-ewwel kif ukoll jekk jinġarru wara il-ħżin huma stabbiliti fid-Deċiżjoni tal-Kunsill 79/542/KEE (3) u Deċiżjonijiet tal-Kummissjoni 94/984/KE (4), 97/221/KE (5), 2000/572/KE (6), 2000/585/KE (7), 2000/609/KE (8), 2003/779/KE (9), u 2004/438/KE (10) (“l-atti rilevanti tal-Komunità”).
(4)
Skond dan, mill-1 ta' Jannar 2005, konsenji ta' prodotti ta' annimali li jaqgħu fi ħdan il-għan tal-atti tal-Komunità rilevanti, għandhom jikkonformaw mar-regoli u għandhom ikunu mehmuża biċ-ċertifikat kif stipulat fl-atti tal-Komunità rilevanti, meta jiġu ppreżentati biex jidħlu fiż-żoni ħielsa, l-imħażen ħielsa jew il-postijiet ta'l-operaturi li jfornu mezzi ta' trasport tal-baħar li jaqsmu il-fruntieri, u b'hekk jiġi żgurat li jintlaħqu l-ħtiġiet tas-saħħa ta' l-annimali.
(5)
Għalhekk, dawk il-konsenji mdaħħla fil-Komunità għal-ħżin fiż-żoni ħielsa jew il-postijiet ta' l-operaturi li jfornu mezzi ta' trasport tal-baħar li jaqsmu il-fruntieri qabel l-ewwel ta' Jannar 2005 u li ma jikkonformawx ma' l-atti rilevanti tal-Komunità għandhom jiġu ttrattati b'mod trasparenti u armonizzat sabiex jiġu evitati problemi bla ħtieġa għan-negozji involuti filwaqt li jkun żgurat li hemm data finali fissa biex prodott bħal dan jinżamm fil-Komunità.
(6)
Għal dak il-għan, għandu jiġi stabbilit perjodu transizzjonali sabiex in-negozji jeħilsu minn dawk il-prodotti mdaħħla fiż-żoni ħielsa, fl-imħażen ħielsa jew il-postijiet ta' l-operaturi li jfornu mezzi ta' trasport tal-baħar li jaqsmu il-fruntieri qabel l-ewwel ta' Jannar 2005.
(7)
Huwa xieraq li jiġi żgurat li mill-1 ta' Jannar 2006 xi prodotti bħal dawn li jkunu għadhom maħżuna fiż-żoni ħielsa, fit-territorju tal-Komunità u li ma jikkonformawx ma' l-atti rilevanti tal-Komunità għandhom jiġu meqruda taħt kontroll ta' l-awtorità kompetenti. In-nefqiet kollha ta' proċedura bħal din għandhom jitħallsu minn sid il-konsenja.
(8)
Għar-raġunijiet tas-saħħa ta' l-annimali, jeħtieġ li din id-Deċiżjoni tapplika mill-1 ta' Jannar 2005.
(9)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DECIŻJONI:
Artikolu 1
Mill-1 ta' Jannar 2005, konsenji ta' prodotti li jaqaw taħt il-firxa ta' l-għan tad-Deċiżjonijiet 79/542/KEE, 94/984/KE, 97/221/KE, 2000/572/KE, 2000/585/KE, 2000/609/KE, 2003/779/KE u 2004/438/KE għandhom jkunu mehmuża biċ-ċertifikat kif stipulat f'dawk l-atti, meta jiġu ppreżentati biex jidħlu fiż-żoni ħielsa, l-imħażen ħielsa jew il-postijiet ta' l-operaturi li jfornu mezzi ta' trasport tal-baħar li jaqsmu il-fruntieri, approvati skond l-Artikolu 12 (4) (b) u Artikolu 13 (1) tad-Direttiva 97/78/KE u b'hekk jiġi żgurat li jintlaħqu l-ħtiġiet tal-Komunità dwar is-saħħa ta' l-annimali.
Artikolu 2
Sal-31 ta' Diċembru 2005, konsenji ta' prodotti msemmija f'Artikolu 1 li kienu mdaħħla fiż-żoni ħielsa, l-imħażen ħielsa jew il-postijiet ta' l-operaturi li jfornu mezzi ta' trasport tal-baħar li jaqsmu il-fruntieri qabel l-ewwel ta' Jannar 2005, se jitħallew jitilqu dawk iż-żoni. L-imħażen jew il-postijiet fejn huma maħżuna, biex jiġu mibgħuta kemm jekk parti jew sħaħ lid-destinazzjonijiet tagħhom, kif previst fl-Artikolu 12(8) jew Artikolu 13(2)(a) tad-Direttiva 97/78/KE mingħajr ma jkunu mehmuża biċ-ċertifikat tas-saħħa ta' l-annimali kif previst fl-atti tal-Komunità rilevanti.
Artikolu 3
Mill-1 ta' Jannar 2006, xi konsenji ta' prodotti msemmija fl-Artikolu 2 li jkunu baqgħu maħżuna se jiġu meqruda taħt kontroll ta' l-awtorità kompetenti.
In-nefqiet kollha ta' proċedura bħal din għandhom jitħallsu minn sid il-konsenja.
Artikolu 4
Din id-Deċiżjoni tapplika mid-data tan-notifikazzjoni.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussell, fit-2 ta' Frar 2005.